‘กองทุนกรุงศรี’คาดลดดอกเบี้ยนโยบาย
บลจ.กรุงศรี เชื่อ 29 พ.ค.นี้ กนง.ลดดอกเบี้ย 0.25% ชวนซื้อกองตราสารหนี้ 6 เดือน ได้ 2.7% ต่อปี
28 พ.ค. 2556

บลจ.กรุงศรี เชื่อ 29 พ.ค.นี้ กนง.ลดดอกเบี้ย 0.25% ชวนซื้อกองตราสารหนี้ 6 เดือน ได้ 2.7% ต่อปี
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี กล่าวว่า ในวันที่ 29 พ.ค. มีโอกาสที่คณะกรรมการนโยบายการเงิน (กนง.) จะปรับลดอัตราดอกเบี้ยนโยบายลงอีก 0.25% เนื่องจากตัวเลขเศรษฐกิจไทยที่ออกมาต่ำกว่าคาด ขณะที่อัตราเงินเฟ้อของไทยยังอยู่ในระดับที่ควบคุมได้ รวมถึงการที่ธนาคารกลางของหลายประเทศในภูมิภาคเอเชียได้ทยอยปรับลดดอกเบี้ยนโยบายลงในช่วงเดือน พ.ค. เช่น เวียดนาม อินเดีย เกาหลีใต้ ออสเตรเลีย อาจเป็นแรงกดดันที่มีต่อธนาคารแห่งประเทศไทย (ธปท.) ในการปรับลดอัตราดอกเบี้ยนโยบาย 
ทั้งนี้ ในไตรมาสแรกเศรษฐกิจไทยขยายตัว 5.3% จากช่วงเดียวกันปีก่อน ซึ่งเป็นการเติบโตน้อยกว่าที่คาดและชะลอลงจากโต 19% ในไตรมาส 4 ปี 2555 โดยสาเหตุของการชะลอตัวมาจากการลงทุนและการอุปโภคบริโภคภาคเอกชน และสำนักงานคณะกรรมการพัฒนาการเศรษฐกิจและสังคมแห่งชาติ (สศช.) ได้ปรับลดคาดการณ์การขยายตัวทางเศรษฐกิจเหลือ 4.25.2% จากเดิมคาดว่าจะเพิ่มขึ้น 4.55.5% โดยคาดว่าการส่งออกจะขยายตัวลดลงเหลือ 7.6% จาก 11% ขณะที่ยอดส่งออกเดือน เม.ย. เพิ่มขึ้น 10.5% จากช่วงเดียวกันปีก่อน โดยได้แรงหนุนจากยอดส่งออกสินค้าอิเล็กทรอนิกส์ที่ปรับตัวดีขึ้น และยอดส่งออกที่แข็งแกร่งของรถยนต์และภาคก่อสร้าง และยอดนำเข้าเพิ่มขึ้น 8.9% จากช่วงเดียวกันปีก่อน หลังจากที่ปรับตัวลดลงในเดือนมีนาคม โดยยอดนำเข้าที่เพิ่มขึ้นมาจากการขยายตัวของสินค้าเพื่อการบริโภคและวัตถุดิบที่แข็งแกร่ง สอดคล้องกับแนวโน้มการบริโภคที่แข็งแกร่งเช่นกัน 
สำหรับเส้นอัตราผลตอบแทนพันธบัตรรัฐบาลไทยมีความชันมากขึ้น โดยอัตราผลตอบแทนตราสารหนี้ระยะสั้นลดลง 0.010.2% ในขณะที่อัตราผลตอบแทนตราสารหนี้ระยะยาวเพิ่มขึ้น 0.010.3%
นายฉัตรพี กล่าวว่า ระหว่างวันที่ 28 พ.ค.3 มิ.ย. บริษัทเปิดขายกองทุนเปิดกรุงศรีตราสารหนี้ 6M60 อายุประมาณ 6 เดือน มีนโยบายลงทุนในตราสารหนี้ทั้งในประเทศและต่างประเทศเงินฝากธนาคาร Bank of China (สาธารณรัฐประชาชนจีน สาขามาเก๊า) 5% เงินฝากธนาคารออมสิน 20% เงินฝากธนาคารซีไอเอ็มบี ไทย 20% ตราสารหนี้ EMTN ออกโดยธนาคาร Banco Itau Unibanco S.A. (บราซิล) 10% ตราสารหนี้ระยะสั้นออกโดยธนาคารธนชาต 20% ตั๋วแลกเงินออกโดยบริษัท อยุธยา แคปปิตอล ออโต้ ลีส 20% และตราสารหนี้ภาครัฐไทย 5% โดยคาดว่านักลงทุนจะได้รับผลตอบแทนสุทธิประมาณ 2.70% ต่อปี